สำหรับร้านอาหารอีสานบนถนนพหลโยธินร้านนี้มีชื่อว่า "แซ่บดี" ค่ะ พิกัดร้านอยู่ตรงใกล้กับเมเจอร์รัชโยธินเลย เดินเลยมานิดหน่อยค่ะ สามารถจอดรถในเมเจอร์ได้เลยค่ะ ใกล้ๆ
สำหรับบรรยากาศเป็นร้านอาหารอีสานติดแอร์นะ นั่งทานสบายๆ ไม่ร้อนเลยค่ะ ถึงจะแซ่บ จะเผ็ดแค่ไหนไม่กลัวนะ พูดเลย!! ^^
ส่วนเมนูของร้านนี้แน่นอน อาหารอีสานยกพลมาเต็มไม่ว่าจะเป็น ส้มตำปลาร้า ตำปู ตำไทย ตำมั่ว ตำไข่เค็ม หรือไม่ก็พวกลาบหมู น้ำตก คอหมูย่าง ซุปหน่อไม้ค่ะ คือเบสิคต้องมีอะ อย่างเมนูวันนี้ของวรัญ 
-หมูมะนาว รสชาติเปรี้ยวจี๊ดจ๊าดดี หมูชิ้นใหญ่ใช้ได้ ก็ถือว่าโอเคค่ะ 
-ตำโคราช หน้าตาน่าทานฝุดๆ สีสันเผ็ดแซ่บสมใจ หวานเผ็ดๆ พอได้อยู่ค่ะ 
-ลาบหมู ให้เครื่องเยอะมาก รสชาตินัวได้อยู่ค่ะ
รวมๆ อาหารกลางๆ บริการดี อาหารเร็ว ราคาไม่แพงมาก ใช้ได้ใช้ได้ ^^